BLAND บวกเกือบ 3% คาดรับผลดีหลัง BTS ชนะประมูลรถไฟฟ้าสายสีเหลือง-ชมพู
BLAND บวกเกือบ 3% ราคาสูงสุดในรอบ 3 เดือน คาดได้ประโยชน์หลังกลุ่ม BTS ชนะประมูลรถไฟฟ้าสายสีเหลือง-ชมพู ล่าสุด ณ เวลา 14.43 น. อยู่ที่ 1.77 บาท บวก 0.05 บาท หรือ 2.91% สูงสุด 1.78 บาท ต่ำสุด 1.75 บาท ด้วยมูลค่าซื้อขาย 352.37 ล้านบาท ด้าน บล.กรุงศรี แนะซื้อ ชูเป้า 2 บาท
7 ธ.ค. 2559

ผู้สื่อข่าวรายงานว่า ราคาหุ้นบริษัท บางกอกแลนด์ จำกัด (มหาชน) หรือ BLAND ล่าสุด ณ เวลา 14.43 น. อยู่ที่ 1.77 บาท บวก 0.05 บาท หรือ 2.91% สูงสุด 1.78 บาท ต่ำสุด 1.75 บาท ด้วยมูลค่าซื้อขาย 352.37 ล้านบาท ขณะที่ดัชนีหุ้นไทยโดยรวมลบ 0.04%
 
โดยราคาหุ้น BLAND ปรับตัวขึ้นสูงสุดในรอบ 3 เดือน นับตั้งแต่ราคาหุ้นอยู่ที่ 1.79 บาท เมื่อวันที่ 1 ก.ย.59
ขณะที่ บล.กรุงศรี ระบุในบทวิเคราะห์ แนะนำซื้อ BLAND ให้ราคาเป้าหมาย 2.00 บาท คาดได้ประโยชน์หลังกลุ่ม BTS ชนะประมูลรถไฟฟ้าสายสีเหลืองและชมพู สร้างโอกาสเชื่อมทางรถไฟฟ้าเข้า Impact เมืองทองธานีเพิ่ม Value ให้กับที่ดินที่มีอยู่